בית סורגו

**תפריט האתר: אמבר , פרקי הסיפור , דמויות , בני המשפחה , ממשל ומשטר , ההיסטוריה המוכרת , גאוגרפיה ומקומות , כוחות, החיים היקום וכל השאר**

הברונות ל**בית סורגו** בית אצולה מינורי באמבר.

לבית סורגו יש מוניטין של מגשרים מוכשרים, וכתוצאה מכך יש להם חברים רבים, אך מעט בעלי ברית קרובים כל כך עד כדי לשבש את חוסר פניותם. הכוח העיקרי שלהם טמון באחיזתם בסחר במלח ברחבי מעגל הזהב.

מקורותיו של בית סורגו הוא בסחר במלח, כך שבעיני בתי האצולה אחרים באמבר הם נחשבים כבית שרחש את התארים שלו בכסף כסוחרים, בית עם אשליות של פאר.

אולם, במהלך השנים בני סורגו התמודדו עם תדמית זו בצורה טובה. בני סורגו למדו היטב את הנימוסים החברתיים הנדרשים, שפות זרות ואת כל כללי נימוסי האצולה השונים בין הבתים.

בנוסף לבית יש מספר שדות חיטה ממזרח לנהר האוזן, אחוזת סורגו, בית מרשים בעיר אמבר, מחסני חיטה ומלח בנמל אמבר, ושלוש אוניית מפרשים המשייטות ברחבי המעגל הזהוב מטרות מסחר.

הבית נשלט כיום על ידי הברון וינצ'נציו סורגו. שמנסה, בחוסר הצלחה, לחנך את בנו היורש הלורד אנג'לו סורגו.

## הִיסטוֹרִיָה

לפני זמן לא רב, הברון וינצ'נציו סורגו, הודיע שהוא מתכוון לעזוב את האחוזה בשליחות דיפלומטית של הכתר. הוא מסר את השלטון במדינה לידיו של בנו הלורד אנג'לו סורגו, שידוע כאדם מחמיר וקֵהֵה חוּשִׁים.

קלאודיו הצמית הוא צמית לבית סורגו, הוא משועבד לאדמת אדונו ומחוייב לעבד אותה תמורת מקום מגורים, אוכל והגנה. הוא בחור צעיר שמאורס לז'ולייט (מפשוטי העם). בהתאם לחוק אדונו נהוג להכריז על הנישואים המתוכננים בהודעה פומבית בכנסיית הרובע. בהיותם מצויים בחיסרון כיס, קלאודיו הצמית וז'ולייט לא הודיעו על כוונתם להינשא. ברם, הדבר אינו מייחד אותם: שכן רוב האנשים היו מחשיבים אותם לנשואים. אולם, באופן טכני, הם לא נקטו בכל הסידורים הרשמיים לנישואים אזרחיים ולכן שופט קפדן יכול לפסוק שהם נשואים שלא כדין בית סורגו (בנוסף לכך, הם לא קיימו טקס דתי, ולכן בעיני הכנסייה הם חוטאים).

הלורד אנג'לו סורגו, המקפיד על קיומו של החוק באופן קיצוני, רוצה להוכיח את עצמו לאביו והוא מחליט לאכוף את חוקי בית סורגו הקובעים ששניים שאינם נשואים זה לזה ומקיימים יחסי מין, דינם מוות. ומאחר שהברון לא אישר את תוקף הנישואים, קלאודיו הצמית נידון על ידו להוצאה להורג. התנהגותו הקשה של הלורד גורמת להתמרמרות רבה בקרב פשוטי העם הכפופים לבית סורגו.

לוצ'יו חברו של קלאודיו הצמית , מבקר את איזבלה הנזירה, אחותו של קלאודיו הצמית ונזירה מתחילה, ומבקש ממנה בשמו של קלאודיו להיפגש עם הלורד אנג'לו סורגו ולבקש ממנו שיחון אותו.

איזבלה הנזירה מצליחה לקבוע פגישה עם הלורד אנג'לו סורגו, ומתחננת שיחוס על אחיה קלאודיו הצמית. אנג'לו ואיזבלה נפגשים פעמיים (פעם הראשונה באחוזתו והפעם השנייה במנזר).

השמועות אומרות כי הלורד אנג'לו סורגו חושק באיזבלה הנזירה, וכי הוא הציע לה **עסקה**: הלורד אנג'לו סורגו יחוס על חייו של קלאודיו, אם איזבלה תוותר על בתוליה למענו.

איזבלה סרבה וסיפרה זאת לראש המנזר שלה בתחינה לעזרת הכתר או הכנסיה, מהר היא נוכחת לדעת שלא יאמינו לה אם היא תאשים אותו בפומבי (מאחר והיא פשוטת עם ואנג'לו אציל).

במקום זאת, היא מבקרת את אחיה בכלא ומייעצת לו להתכונן למותו. קלאודיו מתחנן נואשות בפני איזבלה שתציל את חייו, אולם איזבלה מסרבת. כנזירה מתחילה, היא חשה שאין היא יכולה להקריב את נשמתה הנצחית (וזו של קלאודיו, אם הוא יגרום לה לאבד את תומתה), על מנת להציל את חייו הארציים והזמניים של קלאודיו.

הברון וינצ'נציו סורגו, לא באמת עזב את העיר אמבר, אלא נותר בה מחופש לנזיר (בשם לודוויק) על מנת לרגל אחר הנעשה באחוזתו, ובייחוד אחר מעשיו של בנו הלורד אנג'לו סורגו.

מחופש לנזיר, הוא מתיידד עם איזבלה ומכין שתי תחבולות על מנת לסכל את כוונתו הזדונית של בנו הלורד אנג'לו סורגו:

1. ראשית, טריק המיטה. שש שנים קודם לכן בנו הלורד אנג'לו סורגו היה מאורס לאצילה בשם הליידי מריאנה מרלואו (לבית מרלואו), אבל לא מימש את נישואיו, מכיוון שנדונייתה טבעה בים. איזבלה הנזירה שולחת מסר ללורד אנג'לו סורגו שהיא החליטה להיעתר לו. היא מתנה זאת בכך שפגישתם תיערך בחושך ובדממה מוחלטים. הליידי מריאנה מרלואו הסכימה לתפוש את מקומה של איזבלה הנזירה ולשכב עם אנג'לו, שהאמין כי הוא שוכב עם איזבלה (בהתאם לחוק, יחסי מין אלה מממשים את אירוסיהם, ומכאן גם את נישואיהם. זוהי אותה פרשנות שמניחה שקלאודיו וז'ולייט נשואים באופן חוקי).

2. לאחר שהלורד אנג'לו סורגו שכב עם הליידי מריאנה מרלואו (אותה הוא מחשיב לאיזבלה), אנג'לו חוזר בו ממילתו, שולח מסר לכלא שהוא מעוניין לראות את ראשו הערוף של קלאודיו. הברון וינצ'נציו סורגו מנסה בתחילה לארגן הוצאה להורג של אסיר אחר שניתן יהיה לשלוח את ראשו במקום קלאודיו. אולם, האסיר, ברנרדין הרשע, מסרב להיות מוצא להורג ומצוי במצב שיכרות תמידי (יש חוק אחר שלא מאפשר להוציא להורג שיכורים). התמזל מזלם ושודד ים בשם רגוזין, שדומה במראהו לקלאודיו, מת זה מכבר מקדחת, לכן ראשו נשלח לאנג'לו.

בימים האחרונים הברון וינצ'נציו סורגו שב לאחוזה (כביכול משליחות של הכתר). איזבלה הנזירה והליידי מריאנה מרלואו עתרו בפניו, והוא שמע את טענותיהן נגד בנו הלורד אנג'לו סורגו. אנג'לו הכחיש מכל וכל את הטענות.

וכעת ניצבת החלטה קשה בפני הברון...

(מבוסס על המחזה מידה כנגד מידה של ויליאם שייקספיר).

## דמויות חשובות

* הברון וינצ'נציו סורגו
	+ הלורד אנג'לו סורגו - בנו היחיד של הברון וינצ'נציו סורגו
	+ הליידי מריאנה מרלואו - היתה מאורסת ללורד אנג'לו סורגו (מ**בית סורגו**), אך נישואים לא התממשו מכיוון שנדונייתה טבעה בים.
* הלורד אסכלוס סורגו - דוד הקשיש הברון וינצ'נציו סורגו, גר בבית של המשפחה בעיר אמבר.
	+ הלורד לוּציוֹ סורגו - בנו הבכור של הלורד אסכלוס סורגו.
	+ הלורד וואריוּס סורגו - בנו השני של הלורד אסכלוס סורגו.